Religioner

Alle i Amos ved at der findes Ånder. De er en essentiel del af Amos' religioner og den eneste egentlige forskel på religionerne er i hvordan disse Ånder bliver set.

## Animisme

Troen på Ånder er universal for Amos, og den tidligste form for denne tro er animismen, en trosform der stadig

   eksisterer, om end ikke så vidtsprændende som før i tiden. Animisme lever primært i afsides områder af verden, hvortil de mere organiserede religioner, specielt Panteonet, ikke har forsøgt at sprede sig endnu. Disse steder indbefatter blandt andre Kvorfs sletter og De Sydlige Øer.

Animisterne tror, at der er Ånder i koncepter, i ting, i dyr eller i handlinger. Nogle steder er det alle disse ting, andre steder nogle af dem, og andre steder igen er det kun ét af disse fænomener, der besidder Ånder. På De Sydlige Øer er det specielt dyreånder og specifikke koncepter, som disse Ånder personificerer for beboerne, der bliver tilbedt. I dette tilfælde bliver de ofte tilbedt gennem handlinger: du tilbeder Hjorten, der symboliserer ære ved at være ærefuld. Dertil har de selvfølgelig også ritualer og specielt fester.

I Kvorf tror de, at hver slægt har en ånd og at alle bliver en del af slægtens ånd, når de dør. De tilbeder derfor deres forfædre og gør alt med tanke på at ære deres forfædre, der ifølge troen altid følger med i, hvad de gør. Hvis ikke de ærer slægten, kan de ikke være en del af den fælles ånd, selv hvis det ikke er gennem deres egne handlinger, at de vanærer deres slægt; det kan også være gennem ting, der bliver gjort imod et individ.

Med disse to eksempler håbes det, at der kan dannes lidt forståelse for de mulige variationer, der findes i Animinsmen og, ikke mindst, at den eneste grund til, at det er blevet lagt under ét ord, er at det simpelthen ville være umuligt at beskrive alle de praksisser, der har været, og endda bare alle de, der stadig eksisterer, som stadig tæller som en del af Animismen.

## Panteonet

Panteonet opstod som følge af den moderne fortolkning af magi. Den tids forskere i begge dele, navnligt shamanerne, var enige om to ting: hvis Aspekterne er en korrekt fortolkning af magi og hver eneste magiske effekt på vores verden kan klassificeres inden for disse 10 Aspekter, samtidig med at Ånderne er kilden til al magi, så måtte det følge, at Ånderne også kunne inddeles i disse 10 Aspekter. Men det fulgte også, at Åndernes verden måtte følge et sæt regler svarende til vores fysiske love, og derfor burde der være én korrekt måde at se på Ånderne.

Alt dette ledte til, at en lang række af sydens - specifikt Ulados - shamaner mødtes ved Sorcena. Ved dette møde, kaldet Den Første Konklave, blev De Ni Skrifter nedfældet. De er en samling af beskrivelser af de nye Guder, ritualer til deres ære, Verdensskabelsen og hvad der sker efter døden. En ting der dog er vigtig at huske om guderne og troen på Panteonet generelt er, at de stadig er Ånder og troen stadig anerkender, at der findes mange andre Ånder end guderne; disse er blot de stærkeste ifølge denne tro, da de er rene manifestationer af Aspekterne.

Denne religion er den absolut mest udbredte i Amos og nærmest alle adelige følger den. Den er også blevet anerkendt som den officielle religion i Imperiet, da Magistrene teknisk set er præster af Panteonet.

### Guderne

#### Lugan - Aspektet Ild

Ild er både en af de vigtigste værktøjer og farligste våben der findes, det varmer og renser, men det ødelægger også uhæmmet hvis det kommer ud af kontrol. Af den grund er Lugan blevet en gud der har fået to primære ansvarsområder blandt Panteonets tilhængere. Den er blevet beskytteren af arne og hjem, men samtidig er den en gud for krig og ødelæggelse. Den er blevet soldatens og hjemmenes gud og man beder til Lugan hvis man er i krig og gerne vil hjem igen, hvis man kender nogen der skal vende sikkert hjem fra krig eller hvis man blot vil have sit hjem, sit hus og sin slægt beskyttet og holdt sammen.

#### Viren - Aspektet Vand

Vand er livgivende og kaotisk, det er farligt, men også en vigtig del af det civiliserede samfund i form af transport og irrigation.Viren er gud for vejret og er i den forstand en gud der bliver tilbedt af nær ved alle i mere eller mindre grad. Virens ansvarsområde betyder at specielt sømænd, bønder og handelsfolk. Viren er blevet skibenes beskytter, handelens gud og er også begyndt, i nogle krædse, at blive gud for chancer og gambling.

#### Feri - Aspektet Jord

Jord er stabilt, det er stærkt og det er uforanderligt, Jord er værktøj og våben, det er skabelse og håndværk. Feri er gud for mange af disse ting også, Jordguden er også guden for håndværk og kunst. Feri bliver tilbedt af smede, kunstnere, tømrer, murer, da Feri er blevet guden for skabelse generelt, selvom der selvfølgelig også er folk der tilbeder den mere på grund af den direkte forbindelse med Jord. Disse indebære minearbejdere for at jorden skal forblive stabil og ikke falde ned i hovedet på dem, eller bønder for at jorden skal forblive fertil.

#### Sulin - Aspektet Luft

Luft er i konstant forandring og det er essentielt for alt liv, Luft kan være en rolig brise, der bevæger sig fra et sted til en anden, eller en orkan der tager alt med sig på sin vej. Sulin er ligeså en gud der er essentiel for samfundet og er en gud for forandring. Sulin har ansvar for rejsende, for fornyelse og er, sammen med Viren, en gud for handel og søfolk. Man tilbeder Sulin for en sikker rejse eller for en possitiv forandring i ens liv.

#### Taia - Aspektet Liv

Liv og død er to af de vigtigste guddomme i Panteonet. Liv er alle væsner og planter, hvilket vil sige at Taia potentielt har et meget bredt ansvarsområde, guden er dog blevet defineret til "kun" at være ansvarlig for fertilitet, frugtbarhed, vækst og helbredelse. Hendes tilbedere indbære de fleste men specielt kommende forældre, bønder og medicinfolk. Til forskel fra element guderne er det meget lige til hvorfor man beder til Taia og af den grund er det svært at sige mere om den.

#### Mortag - Aspektet Død

Død er en konstant og velkendt del af eksistensen på Amos, det ses meget forskelligt afhængigt af hvor man er og derfor er Mortags inflydelse også meget forskellig fra område til område. Nogen steder, nævnligt i de konverterede dele af Kvorf er døden set som en fortsættelse, frem for en afslutning og af den grund er Mortag set som en guide og har modtaget kælenavnet "Den Gamle Ven". Andre stedder, som for eksempel Ulado ses døden som en afslutning og de ser derfor Mortag som en form for tyv og som en uretfærdig tyran. Universelt er det dog skrevet at Mortag er den entitet der føre menneskers sjæle fra deres krop og ud i Ånderiget. Man tilbeder Mortag for at ens kære skal få en god overgang til Ånderiget, for de dødes sjæl i blandt Ånderne.

#### Cela - Aspektet Følelser

Passion i form af alle former for stærke følelser påvirker nærved et hvert menneske. Cela er en gud der er blevet ansvarlig for en masse ting der har med følelser at gøre, den er blevet gud for kærlighed og hævn og er i den sammenhæng måde en fertilitetsgud og en krigsgud. Den er en gud specielt mange adelige tilbeder, af vidt forskellige grunde.

#### Taran - Aspektet Tanker

Tanker, logik, viden, visdom og filosofi er alle aspekter af denne guddom og i den forstand er Taran en gud der på mange punkter ses som fjern fra den almindelige befolkning, den har sjældent så meget med bønderne at gøre og i den forstand har guden ikke så mange tilbedere. Til gengæld er der mange adelige, videnskabsfolk og filosoffer der tilbeder Taran, hvilket vil sige at siden de fleste videnskabsfolk og filosoffer også er adelige ligger langt største delen af denne guddoms tilbeder i denne samfundsklasse. Dette er specielt relevant i krigstid da Taran også ses som strategiens og taktikkens gud.

#### Morran - Aspektet Kaos

Kaos er, ligesom Orden, meget abstrakt og det samme er guderne. Kaos er en kraft for forandring, fornyelse, ødelæggelse og skabelse. Morran er guden man tilbeder for disse ting og entiteten Morran er i den forstand en gud for forandring, den bliver tilbedt, nogen gange til forveksling med Sulin, for at der skal ske noget nyt, selvom den forandring Morran står for ikke implicit er positiv, til forskel fra Sulin. Morran er en gud der frygtes af dem der har det godt og tilbedes af dem der ikke har det. Specielt i krig er Morran frygtet, eller tilbedt hvis man forsøger at overraske sin modstander.

#### Solis - Aspektet Orden

Orden er et lige så abstrakt aspekt som kaos. Orden er en kraft for stilstand, beskyttelse og systemer. Solis tilbedes når man ikke vil have ting til at ændre sig, når man beder om egen eller andres beskyttelse eller når ens systemer eller samfund er truet af forandringer. Solis tilbedes med andre ord primært for at forhindre Morrans effekt.

### Skabelse

De ti Aspekter har altid eksisteret, men i starten fandtes de separat af hinanden i hver deres rige. Over tiden flød disse riger sammen, og idet de fem sæt af modsætninger mødtes, rev det det Fysiske og det Åndelige fra hinanden, hvilket skabte de to riger, vi kender i dag: De Dødeliges Rige og Ånderiget. Hvert aspekt formede sin del af vores verden, mens de bibeholdte deres rent åndelige form i Ånderiget. Efterhånden, som Aspekterne blandede sig der også, blev Ånderne skabt, mens de rene former af Aspekterne dannede guderne, de stærkeste og reneste af Ånderne. Over lang tid i den fysiske verden faldt tingene på plads i den nye naturlige orden og liv i forskellige former blev skabt af Taia, mens mennesker blev skabt i en kombination af alle ti guder. Intet mindre end dette ville kunne have skabt den frie vilje, mennesker besidder, og som ikke engang ånder eller guder selv har.

### Død

Når et menneske dør bliver de ført videre til hvad end der venter dem bag efter af Mortag, i Panteonet er det alment accepteret at alle sjæle bliver genskabt i en ny krop på et tidspunkt, men hvor lang tid det tager og hvad der sker med sjælen i mellemtiden er op til debat og der er, afhængig af kultur, forskellige holdninger til dette. Nogle mener at sjælene er i Ånderiget og beskytter deres levende slægt i den fysiske verden, mens andre mener de eksistere i et form for limbo hvor intet eksistere indtil at de bliver genfødt, andre igen mener at de blot bliver genfødt med det samme i den næste baby der bliver født.

### Organisation

Panteonet er delt op i to. Der findes de almindelige præster af Panteonet, disse er meget lidt uddannede og hvad end træning de har har de fået af en læremester. De er ofte medicinfolk, kiruger eller andre der bliver anset som lærte blandt bønderne, der samtidig har et alter til Panteonets guder i deres baghave, eller noget lignende.

Den anden del er den meget mere strukturerede del, dette er nemlig Magisterierne. Disse har en grunduddannelse i teologi, men er ellers mere specialiserede i andre områder og er mere forskere og bureaukrater end præster. De eneste der er reelle præster, med det der normalt forventes af sådan nogle, er medlemmerne af Magisteriet for Moral, der har ansvar for at vejlede de adelige til at leve et dydigt liv.

### Dyder og retningslinjer

Det at være dydig som Panteonstroende er nedskrevet som en liste af love i De Ni Skrifter:

1. Temperament - Det er syndigt at lade vrede eller andre voldsomme følelser være synlige for andre, specielt hvis disse går ud over andre.
2. Pligt - Det er syndigt ikke at gøre alt hvad der står i ens magt til at opfylde de pligter man har påtaget sig, eller man er blevet pålagt.
3. Ordholdenhed - Det er syndigt at lyve, eller bryde sin svorene ed
4. Respekt - Det er syndigt ikke at vise sine ældre, underordnede eller overordnede respekt, specielt hvis de ikke er til stede.
5. Handlekraft - Det er syndigt ikke at handle når dette er krævet, om det er mod uretfærdighed eller ulykke.
6. Omtanke - Det er syndigt ikke at skaffe alt viden til rådighed om en situation før man nedfælder sin dom, om det er i en domsigelses eller i forhold til rygter.

## Den Ene

Troen på den Ene er troen på at alle Ånder og sjæle er én entitet og at alle væsner dermed er ét på et spirituelt niveau. Troen har affødt en religion der er den mest organiserede i Amos og i sig selv har affødt et teokratiet Ytran, hvor præsterne hersker landet. Som troende på Den Ene, kaldet Ganaë, tror man at man selv og alle andre levende væsner, samt Ånder, er en del af en større helhed og at individer ånd blot er projektioner af denne helhed.
Troen på Den Ene er en meget anderledes måde at tænke på Ånderne end de andre trosretninger da man her ikke annerkender at der findes forskellige Ånder, de er bare forskellige projektioner af Ganaë der bliver kaldt frem når man formår at påkalde sig en Ånd. Troen på Ganaë opstod på Illior. Illior folkefærdet havde engang i fortiden også en animistisk lignende tro, men denne udviklede sig og sammen med dens udviklinger blev præsternes magt styrket og retningslinjerne for de troende blev samtidig skærpet. Som religionen voksede sprædte troen sig til de andre øer og her tog de troende over tiden magten på opfordring af præsterne.

### Ytran Kirken

Ytran Kirken er den største gruppe af tilbedere af Den Ene, de kontrollere De Nordlige Øer med et jern bureukrati af præster der styre både lokale landsbyer og helt op til den øverste ledelse af landet. Præsteskabets styre er begrundet i deres tætte forbindelse med Ganaë, hvor Ypperste Præsten er Ganaës reneste form i vores verden.

Mere tilføjes i samarbejde med spillere.